CELEX: 62010CA0218
Language: el
Date: 2012-01-26 00:00:00
Title: Υπόθεση C-218/10: Απόφαση του Δικαστηρίου (πρώτο τμήμα) της 26ης Ιανουαρίου 2012 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — ADV Allround Vermittlungs AG, υπό εκκαθάριση, κατά Finanzamt Hamburg-Bergedorf (ΦΠΑ — Έκτη οδηγία — Άρθρα 9, 17 και 18 — Προσδιορισμός του τόπου παροχής υπηρεσιών — Έννοια της «διαθέσεως προσωπικού» — Αυτοαπασχολούμενοι εργαζόμενοι — Ανάγκη εξασφαλίσεως ομοιόμορφης εκτιμήσεως της παροχής υπηρεσιών έναντι του παρέχοντος και του λήπτη της υπηρεσίας)

10.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/2
            
         Απόφαση του Δικαστηρίου (πρώτο τμήμα) της 26ης Ιανουαρίου 2012 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — ADV Allround Vermittlungs AG, υπό εκκαθάριση, κατά Finanzamt Hamburg-Bergedorf
   (Υπόθεση C-218/10) (1)
   
   (ΦΠΑ - Έκτη οδηγία - Άρθρα 9, 17 και 18 - Προσδιορισμός του τόπου παροχής υπηρεσιών - Έννοια της «διαθέσεως προσωπικού» - Αυτοαπασχολούμενοι εργαζόμενοι - Ανάγκη εξασφαλίσεως ομοιόμορφης εκτιμήσεως της παροχής υπηρεσιών έναντι του παρέχοντος και του λήπτη της υπηρεσίας)
   2012/C 73/02
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Hamburg
   
      Διάδικοι στην υπόθεση της κύριας δίκης
   
   ADV Allround Vermittlungs AG
   
      κατά
   
   Finanzamt Hamburg-Bergedorf
   
      Αντικείμενο
   
   Αίτηση για την έκδοση προδικαστικής αποφάσεως — Finanzgericht Hamburg — Ερμηνεία των άρθρων 9, παράγραφος 2, στοιχείο ε', έκτη περίπτωση, 17, παράγραφοι 1, 2, στοιχείο α', και 3, στοιχείο α', καθώς και του άρθρου 18, παράγραφος 1, στοιχείο α', της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49) — Προσδιορισμός του τόπου αναφοράς για τη φορολόγηση παροχής συνιστάμενης στη διάθεση προς τον αποδέκτη της υπηρεσίας ανεξάρτητου προσωπικού, μη αποτελούμενου από μισθωτούς του παρέχοντος την υπηρεσία — Έννοια του «προσωπικού» — Ανάγκη εξασφαλίσεως ομοιόμορφης εκτιμήσεως της υπαγωγής μιας πράξεως στον ΦΠΑ έναντι, αφενός, του παρέχοντος την υπηρεσία και, αφετέρου, του αποδέκτη της υπηρεσίας αυτής
   
      Διατακτικό
   
   
               1)
            
            
               Το άρθρο 9, παράγραφος 2, στοιχείο ε', έκτη περίπτωση, της έκτης οδηγίας 77/388/ΕΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, έχει την έννοια ότι ο μνημονευόμενος στη διάταξη αυτή όρος «διάθεση προσωπικού» περιλαμβάνει και τη διάθεση αυτοαπασχολούμενων προσώπων, μη εξαρτώμενων από τον παρέχοντα υπηρεσίες επιχειρηματία.
            
         
               2)
            
            
               Τα άρθρα 17, παράγραφοι 1, 2, στοιχείο α', και 3, στοιχείο α', καθώς και 18, παράγραφος 1, στοιχείο α', της έκτης οδηγίας 77/388 έχουν την έννοια ότι δεν υποχρεώνουν τα κράτη μέλη να προβλέπουν ότι με τις εσωτερικές τους διαδικαστικές διατάξεις λαμβάνεται πρόνοια ώστε η δυνατότητα φορολογήσεως παροχής υπηρεσιών και ο οφειλόμενος φόρος προστιθεμένης αξίας για την παροχή αυτή να κρίνονται κατά τρόπο συνεπή ως προς τον παρέχοντα τις υπηρεσίες και ως προς τον λήπτη αυτών, ακόμη και όταν για αμφότερους αρμόδιες είναι διαφορετικές φορολογικές αρχές. Πάντως, οι διατάξεις αυτές υποχρεώνουν τα κράτη μέλη να λαμβάνουν τα αναγκαία μέτρα για τη διασφάλιση της ορθής εισπράξεως του φόρου προστιθεμένης αξίας και τον σεβασμό της αρχής της φορολογικής ουδετερότητας.
            
         
      (1)  ΕΕ C 221 της 14.8.2010.